ప్రయాణం అనేది జీవితంలో ఒక భాగం అంటుంటారు.
అయ్యుండొచ్చు, కానీ అందులో భాగంగా ఎయిర్ పోర్ట్ లో చిరాకు తెప్పించే అనుభవం ఎదురుకాకపోతే బాగుంటుంది.
నా ఉద్దేశం, రెండు గంటలు ముందే రమ్మని చెప్పి పిలిపించినా కూడా
రెండు గంటలు లేట్ అయ్యే ప్రమాదం ఇంకెక్కడ ఎదురవుతుంది చెప్పండి?
అయినా కూడా, గత ఏడాది నా ప్రయాణాలు నాకు కలిసొచ్చాయనే అనుకుంటున్నాను.
అవి నా జీవిత దృక్పథాన్ని విశాలపరిచినట్టు ఉన్నాయి.
కొంతమట్టుకు అనుకోండి.
కాబట్టి, నేను ఇప్పుడు ఏ మంచి ప్రయాణికుడైనా తప్పకుండా చేయాల్సిన ఒక ప్రయాణం చేయబోతున్నాను.
యూరోప్ యాత్రకు వెళ్తున్నాను.
సరే. ఇంతకీ మనం ఎక్కడ ఉన్నాం?
నేను మొత్తం ఖండాన్ని చుట్టబోతున్నాను...
అత్యంత ఉత్తరాన ఉన్న ప్రాంతం నుండి దక్షిణాదిన అట్టడుగున ఉన్న చోటు వరకు.
సహజంగా జనం వెళ్లని చోట్లకు వెళ్లి, అద్భుతమైన ప్రదేశాలను కనుగొనబోతున్నాను...
మీకు కనిపిస్తుందా?
...నాలో ప్రాణం పోసుకుంటున్న సాహస గుణాన్ని ప్రోత్సహించబోతున్నాను.
నన్ను చూడండి. చేతులు వదిలేశాను.
అవి ఇక్కడే ఉన్నాయి. అదేంటి, బో చేపా?
కొత్త కొత్త రుచులు ఆస్వాదించబోతున్నాను...
వావ్, ఇది భలే ఉంది.
ద్రాక్షపళ్ళు సిద్ధం.
...స్థానికుడిలా జీవించడానికి ప్రయత్నిస్తా.
మా ఊరికి స్వాగతం.
ఇది నమ్మశక్యంగా లేదు.
నేను నీ ప్రాణాలు కాపాడాను. అది గుర్తుంచుకో.
నేను నా చింతలన్నిటినీ సూట్ కేసులో పెట్టి...
వస్తున్నారు. వస్తున్నారు చూడండి.
ఘోరమైన ప్రమాదంలో ఉన్నప్పుడు మన శరీరం ఏం చేస్తుందో మనం చెప్పలేం.
నా చిన్న నాట నుండి నేను ఇలాంటి పనిని చేసిందే లేదు.
...అలాగే నేను ముందెన్నడూ పలకని మూడు పదాలు పలకబోతున్నాను.
టేకాఫ్ కి సిద్ధం.
యూరోప్
సరే, స్కాట్లాండ్ అలాగే స్వీడన్ దేశాల తర్వాత,
నా యూరోపియన్ యాత్ర నన్ను ప్రపంచంలోనే అత్యధిక టూరిస్టులను ఆకర్షించే దేశానికి తీసుకొచ్చింది.
ఫ్రాన్స్.
నేను అపర కుబేరుల ఆటస్థలం అనబడే సెయింట్-ట్రోపె ప్రాంతంలో ఉన్నాను.
ప్రపంచంలోనే అత్యంత గ్లామరస్ వ్యక్తులు సెలవులకు వచ్చే ప్రదేశం.
మరి నా స్థాయి వాడు ఇక్కడ గడపడానికి వీళ్ళు అభ్యంతర పడకూడదని కోరుకుంటున్నా.
ఫ్రాన్స్
మా అమ్మ నిరాడంబర జీవితాన్ని సాగించిన గ్లాస్గోతో పోల్చితే, ఈ ఊరు అన్నివిధాలా వ్యతిరేకంగా ఉంది.
ఆ ప్రదేశంలో నేను ఉన్నన్ని రోజులు ఊహించని విధంగా నా మనసు సంతోషించింది.
కానీ నూతన సాహసాలను వెతుకుతూ,
నేను స్కాట్లాండ్ తీరాన్ని వదిలి, 2,253 కిలోమీటర్ల దూరంలో ఉన్న మధ్యధరా సముద్ర తీరంలో ఉన్న...
అందమైన హార్బర్ లో వాలాను.
ప్రతీ ఏడాది ఫ్రాన్స్ కి తొమ్మిది కోట్ల మంది టూరిస్టులు రావడానికి ఉన్న ముఖ్య కారణం
ఇక్కడి ఆహారమే.
అంటే, నేను అర్థం చేసుకోగలను. ఆహారానికి, నా మనసులో కూడా అత్యంత ప్రముఖమైన స్థానం ఉంది,
పైగా ఫ్రాన్స్ లో వేరే ఏ దేశంలో లేనన్ని మిషిలిన్ స్టార్స్ ఉన్న హోటళ్లు ఉన్నాయి.
నాకు ఉన్నత స్థాయి ఫ్రెంచ్ వంటకాల గురించి పెద్దగా తెలీదు.
నాకు తెలిసి, నాకు బాగా ఇష్టమైన ఫ్రెంచ్ వంటకం ఫ్రెంచ్ ఫ్రైస్ అనుకుంట.
కానీ నేను కొత్త విషయాలు నేర్చుకోవడానికే ఇక్కడికి వచ్చా,
పైగా ఇంత అందమైన క్లాస్ రూమ్ లో నేర్చుకోవడం అంటే ఎవరికి మాత్రం నచ్చదు చెప్పండి?
యుజీన్, హాయ్! యుజీన్, హాయ్!
- ఒక్క నిమిషంలో వస్తా! - హాయ్, యుజీన్! హలో!
- యుజీన్. - స్వాగతం. మిమ్మల్ని కలవడం సంతోషం. నా పేరు యన్.
స్థానిక వ్యాపారవేత్త యన్ సెయింట్-ట్రోపెకి తగిన విధంగా నాకు స్వాగతం పలికి
ఈ ప్రాంతాలను చూపిస్తానని చెప్పాడు.
మనం ఒక గ్లాస్ షాంపేన్ తాగుదాం.
- చీర్స్, యుజీన్, అలాగే... - మీకు కూడా.
- ...సెయింట్-ట్రోపెకి స్వాగతం. - సెయింట్-ట్రోపె కోసం.
నేను టొరంటో నుండి బయలుదేరినప్పుడు ఇలాంటి వాటినే ఊహించుకుని బయలుదేరాను.
హాలీవుడ్ సినిమాలలో చూపించే రీతిలో యాత్రలు చేయాలని.
నాకు తెలిసి బ్రిజెట్ బార్డో వల్లే సెయింట్-ట్రోపె గురించి అందరికీ తెలిసింది అనుకుంట.
అవును, నిజం. నాకు తెలిసి అతని సినిమా
"ఏ డ్యూ క్రె ల ఫెమ్" వల్ల.
అలాగే "గాడ్ క్రియేటెడ్ వుమెన్" కూడా.
- అవును. - అది పెద్ద సినిమా.
సెయింట్-ట్రోపె బాగా ఫేమస్ అయింది,
కారణంగా అనేక మంది కళాత్మకమైన రంగంలో ఉండే వారు,
రావడం మొదలెట్టారు అనొచ్చు ఏమో?
అంటే, ఇక్కడ ఉన్న ఈ అందమైన బోటు జియోర్జియో అర్మానీకి చెందింది.
వావ్.
చూస్తుంటే సూట్లు కుట్టి అమ్మే వ్యాపారులు భారీ బోట్లు కొనేంత సంపాదించగలరు అని తెలుస్తోంది.
అర్మానీ ఒక్కరే కాదు.
జార్జ్ క్లూనీ, బియోన్సే, అలాగే బ్రాడ్ పిట్ కూడా సెలవులకు ఇక్కడికి వస్తారు.
ఇక్కడ ఎవరు ఎక్కడ పార్క్ చేయాలనే విషయాన్ని వాళ్ళు ముందుగానే చెప్పి పెడతారు అనుకుంటున్నా.
ఇవి మెగా యాచ్లు. మరి వాళ్ళు ఫ్రీగా పార్క్ చేయొచ్చా లేక...
లేదు. వాళ్ళు రోజుకు 3,000 కట్టాలి.
- అంటే, అక్కడ పార్క్ చేయడానికి. - ఒక రాత్రికి బోటుని
- పార్క్ చేయడానికి 3,000 యురోలా? - అవును. అంతే.
చాలా తక్కువే.
ఈ పార్కింగ్ ఛార్జీలు అసలు ఖర్చులతో పోల్చితే అస్సలు లెక్కకు రావు.
ఇలాంటి సూపర్ యాచ్లను అద్దెకు తీసుకోవడానికి దాదాపు వారానికి ఇరవై లక్షల డాలర్ల వరకు అవుతుంది.
లెక్కలు వేయడంలో నాకేం అంత నైపుణ్యం లేదు,
కానీ దీన్ని బిలియనేర్స్ బే అని ఎందుకు అంటారో నాకు అర్థమైంది అనుకుంటున్నా.
సరే, యుజీన్, ఇక మిమ్మల్ని మీ హోటల్ కి తీసుకెళ్లే టైమ్ అయింది, ఏమంటారు?
- ఫుల్ స్పీడ్ తో వెళ్ళు, డ్రైవర్. - అలాగే, వెళదాం.
నమ్మశక్యం కాని విధంగా, ఇక్కడ నా మంచి రోజులు ఇప్పుడే మొదలవుతున్నాయి,
ఎందుకంటే నాకోసం "లిల్లీ ఆఫ్ ది వ్యాలీ" అనే హోటల్ లో రూమ్ బుక్ చేశారు,
పల్లెటూరి వాతావరణంలో మంత్రముగ్దులను చేసేంత అందమైన పరిసరాలలో ఉన్న హోటల్,
గొప్ప కళాకారులైన మోనే, సెజాన్ ఇంకా వాన్ గో లాంటి వారినే స్పూర్తితో నింపింది.
నేనేం కళాపోషణ ఉన్నోడిని కాదు. మొదటి నుండి ఆర్ట్ పై నాకున్న రుచి అంతంత మాత్రమే.
కానీ నాకు తెలిసిన నామమాత్రపు ఫ్రెంచ్ తో, ఇక్కడి హోటల్ మేనేజర్, స్టెఫాన్ దగ్గర
మంచి మార్కులు కొట్టగలను అనుకుంటున్నా.
- బొంజూర్. - బొంజూర్, మొస్యు లెవీ.
త్రె బ్యాన్. మెర్సీ.
మిమ్మల్ని స్వాగతించడం నాకు చాలా సంతోషంగా ఉంది.
- అదేం పర్లేదు. - రండి.
ఒక రాత్రికి దాదాపు 6,000 డాలర్ల పైచిలుకు ఉండే ఈ హోటల్ గది చీప్ కానే కాదు,
మీకు ఇంతకు ముందు చూపిన ఆ మెగా యాచ్లలో ఉండగల స్తోమత ఉంటే వేరే అనుకోండి,
అప్పుడైతే, ఇది చాలా చవక అనిపిస్తుంది.
ఏదైతేనేం, నాకు ఇక్కడ బాగా నచ్చింది.
మెర్సీ.
రండి. మీ ఫుల్ సూట్ కి స్వాగతం, సర్.
ఓరి, నాయనో.
ఈ హోటల్ ని ఫ్రాన్స్ లోని టాప్ ఆర్కిటెక్ట్ లలో ఒకరు డిజైన్ చేసారు అంట,
ఫిలీప్ స్టార్క్, ఇక్కడ తానే స్వయంగా వచ్చి అన్నీ అమర్చాడు అంట.
ప్రతీ విషయాన్ని ఫిలీప్ స్టార్క్ తానే నిర్ణయించి సర్దాడు.
చెప్పాలంటే, ఇక్కడ ఏ వస్తువునైనా,
మేము మార్చాలనుకున్నా, కదపాలి అనుకున్నా, అతన్ని అడిగిన తర్వాతే చేయాలి.
అతను అన్నిటిలో వివరాన్ని ఆరాతీసి పనిచేస్తాడు.
గదిలో దేన్నీ కదల్చడం ఇష్టం లేని డిజైనరా?
మంచం మీద పడుకోవడం సులభం కాదేమో అనిపిస్తోంది.
- సరే, ఇది మీ ప్రైవేట్ స్విమ్మింగ్ పూల్. - వావ్.
భలే, నేను ఇక నా గది వదిలి బయటకు వచ్చే పని లేనట్టు ఉంది.
మీరు నిజంగానే వెళ్లాల్సిన పనిలేదు.
మంచిది. రానున్న మూడు రోజులు నేను ఇక్కడ నుండి కదిలేది లేదు.
అలాగే నాతో తోడుగా ఉండటానికి, మరింత షాంపేన్ తీసుకొచ్చారు,
దీన్ని మిస్టర్ స్టార్క్ తానే స్వయంగా బాటిల్ లో పోసాడంట.
భలే, ఇవాళ ఇది నా రెండవ గ్లాస్ షాంపేన్.
పొద్దున్నే తాగుతూ రోజు మొదలెట్టడం కష్టం, కానీ నేను కాబట్టి ఏదో అలా లాగదీస్తున్నా.
అలాగే మా దగ్గరకు వచ్చినందుకు థాంక్స్.
మీరు కూడా బాగుండాలి, సర్.
ప్రస్తుతం ఇక్కడ నాకు నచ్చని విషయం అంటూ ఏదీ లేదు అనే చెప్పాలి.
అంటే, సాధారణంగా నాకు ఏదీ నచ్చదు అని కాదు.
ఫిలీప్ ని మెచ్చుకోవాల్సిందే.
నేను ఇక్కడ ఏదీ జరిపే ధైర్యం చేయను.
ఈ షాంపేన్ గ్లాసు తప్ప నేను ఇక్కడ ఏదీ కదపదలచుకోలేదు,
కానీ టేబుల్ మాత్రం ముట్టుకోను.
నేను ఉన్న చోటే నాకు కూడా ఉండిపోవాలని ఉన్నా,
సెయింట్-ట్రోపె గురించి బాగా తెలిసిన వ్యక్తి నుండి విషయం అంతా తెలుసుకోవాలి అనుకుంటున్నా.
ఆమె ఇక్కడ 25 ఏళ్ల క్రితమే ఒక విల్లా కొన్నది,
అలాగే ఇప్పటికీ ఈ టౌన్ మొత్తంలో అందరికంటే గ్లామరస్ వ్యక్తి అని ఆమెను అనొచ్చు.
సెయింట్-ట్రోపెలో భోజనానికి నన్ను జోన్ కాలిన్స్ ఆహ్వానించింది.
ఇలాంటి అవకాశం రావడం చాలా అరుదు.
ఆమె సినిమాల్లో నటించింది. టీవీ కార్యక్రమాలలో నటించింది.
ఆమె నటించిన డైనాస్టీ చాలా పెద్ద షో.
మేము ఇక్కడ స్థానికంగా ఫేమస్ అయిన "ల పొంచ్" అనబడే రెస్టారెంట్ లో కలుస్తున్నాం.
1930ల నుండి ఎంతో పేరుగాంచిన ఒక పాపులర్ ప్రదేశం,
పికాసో అలాగే సార్ట్ లాంటి వారికి ఆతిథ్యం ఇచ్చిన చోటు.
నాకైతే ఈ చోటును చూడగానే పికాసో అలాగే సార్ట్ ల గురించి కాస్త తెలుసుకుని ఉంటే బాగుండు అనిపిస్తోంది.
అతను ఎక్కడ? చాలా లేటు.
నేను సాధారణంగా మగాళ్ల కోసం ఎదురుచూడను.
అంటే, నేనేం చేయగలను,
నేను ఎక్కడికి వెళ్లినా ఎవరో ఒకరు షాంపేన్ గ్లాసు చేతిలో పెడుతున్నారు,
అందుకే ఆలస్యం అయ్యాను.
- హలో. - హలో, జోన్.
హలో, యుజీన్. ఎలా ఉన్నావు?
- అవును, చాలా బాగున్నాను. - మంచిది.
మా ఊరికి స్వాగతం.
నీకు ఇక్కడ ఇల్లు కూడా ఉంది అని విన్నాను.
- నిజమే. ఉంది. - ఓహో.
అంటే, నాకు 16 లేదా 17 ఏళ్ల వయసు ఉన్నప్పటి నుండి నేను సెయింట్-ట్రోపెకి వస్తున్నాను.
కానీ ఇప్పటి సెయింట్-ట్రోపె ఒకప్పటి సెయింట్-ట్రోపె లాగ అస్సలు లేదు.
అస్సలు లేదు.
- ఇది ఒక చిన్న జాలర్ల ఊరు. - అవునా? నిజంగా?
కోకో షనేల్ ఇక్కడికి 1930లలో హెమింగ్వే ఇంకా అలాంటి వాళ్ళతో వచ్చేది.
కాబట్టి, చాలా కాలంగా ఇక్కడికి జనం వస్తూనే ఉన్నారు,
కానీ ఎవరికీ పెద్దగా తెలిసిన చోటు కాదు.
భలే, ఈ టౌన్ గౌరవార్థం టోస్ట్ చేసుకుందాం. సెయింట్-ట్రోపె.
సెయింట్-ట్రోపె. తప్పకుండా.
ఇది చాలా బాగుంది. పైగా నేను ఇంకా టిఫిన్ కూడా తినలేదు.
- ఇక ఏం జరుగుతుందో దేవుడికే తెలియాలి. - అయ్యో.
- అయ్యే. జాగ్రత్త. - అయ్యో.
వుయ్, చెఫ్!
- హలో. - హలో. బొంజూర్.
- నేను థామస్, "ల పొంచ్" లో పనిచేసే హెడ్ చెఫ్ ని. - థామస్.
నేను మీకు ఇవాళ నా స్పెషలిటీని రికమండ్ చేద్దాం అనుకుంటున్నా.
అయితే మరి మీకు
హెయిర్ లూమ్ టమాటోలు అలాగే, ఆహ్, లె పూల్ నుండి తెచ్చిన బుర్రాట అయితే బాగుంటుంది.
- అద్భుతం. నాకు బుర్రాట అంటే ఇష్టం. - మీకు నచ్చుతుందా?
- సరే. మంచిది. - అవును. సరే.
అలాగే మీకు, సర్, నేను సి బ్రీమ్ సెవీచె రికమండ్ చేస్తున్నాను.
అది పుల్లని వెనిగరెట్ తో వచ్చే పచ్చి చేప ఐటమ్.
- పచ్చిదా? - అవును.
- నాకు పచ్చి చేప మొదటి నుండీ నచ్చదు. - నా దగ్గర...
పచ్చి చేప అస్సలు తినకూడదు.
నేను ఇన్నేళ్ళుగా చెప్తున్న విషయంతో ఏకీభవించిన
మొట్టమొదటి వ్యక్తివి నువ్వే.
మీకు కావాలంటే, నేను వేరే ఐటమ్ ని సూచిస్తా.
- బటానీల గజ్పాచో అయితే బాగుంటుంది. - సరే. అలాగే.
- మంచిది. - అవును.
- అది వినడానికి బాగానే ఉందా? - అవును, బాగుంది.
- సరే. - అలాగే.
థాంక్స్, థామస్.
- నాకు నచ్చేవి అన్నీ సింపుల్ ఐటమ్లే. - మీరు రోమన్ వ్యక్తా?
- మీకు హామ్బర్గర్లు నచ్చుతాయా? - రోమన్ వ్యక్తి.
- అవును, తిండి విషయంలో అలాంటోడినే. - హాట్ డాగ్స్.
చెప్పాలంటే అది కూడా తినడానికి బాగానే ఉంటుంది,
అది మాత్రం నిజం.
ఇక్కడి ఆహారం ఫాస్ట్ ఫుడ్ కి పూర్తి వ్యతిరేకం.
వీళ్ళు పదార్థాలను స్థానికంగా ఉన్న పొలాల నుండి తెస్తారు,
జోన్ తింటున్న సలాడ్ లో వాడిన టమాటోల లాగ.
అలాగే నా గజ్పాచోలో స్థానికంగా చేసిన మేక పాల చీజ్, బురూజ్ డే చెవ్ర్ ఫ్రెయ్ ని వాడతారు.
చాలా రుచిగానే ఉంది, కానీ మళ్ళీ ఆ పేరు పలికే ఉద్దేశం నాకు లేదు.
వోల.
ఇది భలే ఉంది కదా?
దీని అందాన్ని చూస్తుంటే తినాలని లేదు.
నాకు మేక మాంసం పెద్దగా నచ్చదు, కానీ నాకు మేక పాల చీజ్ చాలా ఇష్టం.
- ఇది భలే ఉంది. - బుర్రాట కూడా అద్భుతంగా ఉంది.
బాగుంది కదా?
సెయింట్-ట్రోపె...
నేను ఇన్ని మెగా యాచ్లను ఒకే రేవులో ముందెప్పుడూ...
- అవును, నిజమే. చాలా దారుణం. - ...చూసింది లేదు.
నాకు అది అస్సలు నచ్చదు.
ఆ పెద్ద పడవలలో వచ్చే వారు తమ గొప్పతనాన్ని చూపించుకోవడనికే వచ్చారు అనిపిస్తుంటుంది.
నాకైతే కొండల్లో, పర్వతాల మధ్య తిరగడం నచ్చుతుంది.
ఇక్కడ సెయింట్-ట్రోపె పేరుకు తగ్గట్టుగా మరీ హంగులతో మునిగిపోకుండా నేను ఖచ్చితంగా వెళ్లాల్సిన
- మామూలు ప్రదేశం ఉందా? - అవును. అవును, మీరు సెయింట్-ట్రోపె ఊర్లో
స్థానిక ప్రదేశాలను చూడాలి,
అక్కడైతే మీకు ప్రాడా, లేదా గూచీ బ్రాండుల మాదిరి కాకుండా
అసలైన, అద్భుతమైన కళాకారుల షాప్లు కనిపిస్తాయి.
- సరే. - అవును, కానీ మీరు
- వెనుకటి వీధుల్లో నడుచుకుంటూ వెళ్ళాలి. - సరే.
ఈ బటానీల గజ్పాచో... నేను ఒప్పుకోవాల్సిందే, చాలా రుచిగా ఉంది.
కొంచెం మేక పాల చీజ్ ఉంది. నాకు తెలిసిన కొన్ని అందులో ఉన్నాయి.
- ఈ భోజనం చాలా బాగుంది. థాంక్స్. - థాంక్స్. నేను చాలా ఎంజాయ్ చేశా.
ఇక్కడ సర్ప్రైస్ ఏంటంటే, జోన్ చెప్పేదాని ప్రకారం,
సెయింట్-ట్రోపె ఊరికి మరొక కోణం ఉంది అంట.
కాబట్టి నేను ఆమె సలహాను మన్నించి,
ఈ ఊరి వెనుక వీధుల్లో షికారు చేయాలి అనుకుంటున్నా.
నాకు తెలిసి ఈ టౌన్ లో మనకు కనిపించేదానికన్నా విషయం చాలా ఉంది.
బొంజూర్, మాన్స్యూ లెవీ.
- ఇవాళ ఎలా ఉన్నారు? - బాగున్నాను.
- అవును... నిజం. వుయ్. - టిఫిన్ కి సిద్ధంగా ఉన్నారా?
స్థానికంగా కాసిన పళ్ళు, పేస్ట్రీలు, గ్రనోలా,
లోకల్ తేనె అలాగే కొన్ని ఉడకబెట్టిన గుడ్లు.
- మీ టిఫిన్ ని ఎంజాయ్ చేయండి. - మెర్సి బకూ.
నేను సాధారణంగా టిఫిన్ లో ఇన్ని రకాల ఐటెమ్లు తినను, కానీ ఈసారికి లాగించేస్తాను.
ఈ ఆహారం చాలా బాగుంది, అలాగే ఇక్కడి సీనరీ కూడా అదిరిపోతోంది.
ఈ ప్రదేశం యూరోప్ లో ఇంత పేరుగాంచింది ఎందుకైందో నాకు ఇప్పుడు అర్థమైంది.
కళ్ళు చెదిరిపోతున్నాయి. నిజంగా.
నా అయిదు రకాల టిఫిన్స్ తిన్న తర్వాత,
నేను ఈ టౌన్ లో ఉన్న హంగులు అన్నిటినీ చూశాను అనుకుంటున్నా.
కాబట్టి, సెయింట్-ట్రోపెలో ఉన్న మరొక యాంగిల్ ని చూడటానికి వెళ్తున్నా,
జోన్ నాతో చెప్పినట్టు ఈ ఊరి వీధుల్లో తిరిగి చూస్తాను.
నాకు గైడ్ గా స్థానిక లోకల్ ఆహార, వైన్ నిపుణురాలు సోనియా వచ్చింది.
ఫ్రెంచ్ ముద్దు పెట్టుకుందాం. మీరు ఫ్రాన్స్ లో ఉన్నారు కదా.
అర్థమైందా?
- అవును. హాయ్. బొంజుర్. - మూడు సార్లు పెట్టడం ఇదే ఫస్ట్.
- ఇది... మీరు ఇలాగే పలకరిస్తారా? - ఇది ఫ్రాన్స్ దక్షిణ భాగం,
దక్షిణ ఫ్రాన్స్ లో మేము మూడు సార్లు ముద్దు పెడతాం. అవును.
మా ఊరిలో ఏమున్నాయో చూడటానికి నాతో వస్తారా?
- నాకు వెంటనే రావాలని ఉంది. - అవునా?
- వెళదాం. సిద్ధమా? - ఇక వెళదాం.
- అవును. - మీరు ఫ్రెంచ్ మాట్లాడుతున్నారు.
- బ్రావో. - అవును.
నేను అనుకున్నదానికన్నా నాకు ఎక్కువ ఫ్రెంచ్ వచ్చు అని తెలిసింది,
కానీ ఏ క్షణమైనా నా ఫ్రెంచ్ నైపుణ్యం మాయం కావచ్చు.
- ఈ చిన్ని ఊరు భలే ఉంది. అవును. - అవును, నిజం చెప్పాలంటే,
మీరు ఇప్పుడు పాత సెయింట్-ట్రోపెలో ఉన్నారు, సరేనా?
సాధారణంగా, గ్లామరస్ తారలు సెయింట్-ట్రోపెకి వచ్చినప్పుడు, వాళ్ళు,
వచ్చిన తర్వాత, కొన్ని రోజులు గడుపుతారు కానీ,
పెద్ద పడవలు ఉన్న మెయిన్ పోర్ట్ లో ఉండి వెళ్ళిపోతారు.
కాకపోతే... కాబట్టి, చాలా మందికి ఈ ఊరు
నచ్చడానికి కారణం కూడా అదే, ఎందుకంటే ఇది ఇంకా ఒక నిజమైన గ్రామంలాగే ఉంటుంది.
నన్ను అడిగితే, నిజమైన సెయింట్-ట్రోపె ఇదే.
ఈ రంగులు. ఈ ప్రదేశానికి ఉన్న చరిత్ర.
నేను ఇప్పుడు మీకు పోర్ట్ ని చూపించాలి అనుకుంటున్నా.
కుడివైపు చూస్తే, మీకు పాత పోర్ట్ కనిపిస్తుంది.
మీకు అక్కడ ఆ చిన్ని పడవలు కనిపిస్తున్నాయా? వాటిని పాంట్యు అంటారు.
- అవును, ఎందుకంటే అవి పాంట్యుగా ఉన్నాయి. - పాంట్యు.
- పాంట్యు అంటే సూదిగా ఉండటం. - సూదిగా.
అవును, ఇలా. అవును, సూదిగా.
నిజానికి ఇవి మద్యధరా సముద్రం నుండి వచ్చిన పాత చేపల పడవలు.
అవునా?
నూతన మరియు పాత తరాల సెయింట్-ట్రోపె మధ్య ఉన్న
- తేడాను ఇక్కడ కనిపిస్తున్న... - అవును.
- ...పాత పాంట్యు అలాగే... - అవును.
...ఈ భారీ పడవల మధ్య వ్యత్యాసం...
- అవును. ఆహ్-హహ్. - ...చక్కగా చూపుతోంది.
వీటి వల్ల లాభం అలాగే నష్టం రెండూ ఉన్నాయి,
- ఎందుకంటే ముందు ఆ పడవలు... - అవును.
- ...సెయింట్-ట్రోపె కి వస్తాయి, అవునా? - అవును.
అంటే, అవి...
ప్రపంచ వ్యాప్తంగా ఉన్న అనేక మంది పడవల్లో ఇక్కడికి వస్తున్నారు.
- నిజమే. - మాలో చాలా మంది టూరిజం
- మీద ఆధారపడి బతుకుతున్నవారే, తెలుసా? అవును. - అది... అవును. నిజం.
మీరు కూడా ఫేమస్. ఆ పడవల్లో మీకు తెలిసినోళ్లు ఉన్నారేమో.
- నేను... మరీ అంత ఫేమస్ కాదు. - చెప్పలేం లెండి.
నా స్థాయికి తెప్ప మాత్రమే కొనగలను.
సెయింట్-ట్రోపె లో కేవలం దాదాపు 4,000 మంది మాత్రమే నివసిస్తుంటారు.
కానీ వేసవి సమయంలో, ఈ టౌన్ కి రోజుకు లక్ష మంది పర్యాటకుల వరకు వస్తుంటారు.
నాకు తెలిసి వాళ్లలో ఎవరూ కయాక్ లో ప్రయాణించి వచ్చి ఉండరు.
- ఈ పడవని చూడు. - బాగుంది, అవును.
హాయ్.
చూడండి, వాళ్ళు "హాయ్" చెప్తున్నారు.
- అవును. - వీడియోలో పడాలని.
ఏమో మరో, ఒకటి చెప్పనా?
నాకు ఇక్కడి... పరిస్థితిని చూస్తుంటే, "నా గొప్పతనాన్ని చూడు" అని డబ్బా కొట్టుకుంటున్నట్టు ఉంది.
- "నన్ను చూడు. నాకున్నది చూడు" అన్నట్టు. - నాకు...
"హేయ్, అందరూ నా పడవని చూడండి" అన్నట్టు.
మీకు ఆకలిగా ఉందా?
- మీ మనసులో ఏం ఐడియా ఉంది? - ఓహ్, అంటే, చెప్పాలంటే,
ఇక్కడ మంచి చేపల వంటకాలు దొరికే ఒక ప్రదేశం నాకు తెలుసు.
మీకు వెళ్లడం ఇష్టమేనా?
- వండిన చేపలే కదా? - వాటిలో బోలెడంత విటమిన్ బి ఉంటుంది.
- మీ శరీరానికి చాలా మంచిది. - అవును. అంటే...
నేను ఇందాకే స్వీడిష్ హెర్రింగ్ చేప మాంసం
తిన్నాను అని సోనియాకి చెప్పే ధైర్యం నాకు రావడం లేదు.
కానీ ఈమె నన్ను "షే మాండలీన్"కి తీసుకెళ్లాలని చూస్తోంది,
ఆమెకు ఈ ప్రదేశంలో ఇష్టమైన హోటల్.
దురదృష్టవశాత్తు,
ఈ రెస్టారెంట్ లో జీలార్డో ఆయిస్టర్లు బాగా ఫేమస్ అంట.
అనేక ఇతర రకాల ఆయిస్టర్ల కంటే ఇవి తియ్యగా, కండతో ఉంటాయి అంటున్నారు,
కాబట్టి స్థానికులకు, పర్యాటకులకు ఇవి బాగా ఇష్టం అంట.
ఇప్పటిదాకా అనుకోండి.
ఎలా తినాలో మీకు చూపిస్తాను. సరే.
- నేను ఇలా తీస్తాను. సరేనా. నిమ్మకాయ పిండాలి. - సరే.
- అంతే. బాగుంది. - సరే.
- తినండి.
నేను ముందెప్పుడూ ఆయిస్టర్ తినలేదు,
కానీ ఫ్రాన్స్ లో ఉన్నాను కాబట్టి, సోనియా నన్ను చూసి అడవి మనిషిని అనుకోకుండా ఉండాలంటే తినక తప్పదు.
సరే.
కొత్త వాటిని ట్రై చేయడం చాలా ముఖ్యం అని నా ఉద్దేశం.
నేను ఊరికే అలా అనడం లేదు. స్వయంగా ట్రై చేయాలి అనుకుంటున్నాను.
మీరు ఇది చేయగలరు.
వావ్, ఇది చాలా బాగుంది.
నేను ట్రై చేశా.
నా నాలిక మీద జీవితాంతం గుర్తుండిపోయేలా ఒక అర సెకను పాటు దొర్లినట్టు అనిపించిన
ఆ ఫీలింగ్ ని నేను వర్ణించలేను.
- సరే, అయితే... - దయచేసి నన్ను క్షమించు. నేను...
పర్లేదు, మీరు చాలా ధైర్యంగా తిన్నారు. మీరు సాధించారు.
- నా మొట్టమొదటి ఆయిస్టర్ కోసం. - బ్రావో! బ్రావో. మీరు సాధించారు.
సెయింట్-ట్రోపెలో నీకు బాగా నచ్చే విషయం ఏంటో చెప్పు.
చూస్తుంటే నీకు ఈ ఊరు చాలా ఇష్టం అనిపిస్తోంది.
ఖచ్చితంగా. నిజానికి, సెయింట్-ట్రోపెలో
నాకు ఒక అసలుతనం కనిపించింది.
- అసలుతనం అంటే, నీ ఉద్దేశంలో... - అవును.
చాలా విషయాలలో అనుకోండి, కానీ ముఖ్యంగా నాకైతే...
ఇక్కడి జనంలోను, అంటే... ఇక్కడ ఉన్న సహజ ప్రాంతాలలో ఎలాంటి మార్పులు జరగలేదు,
సముద్ర తీరం నుండి అడవుల వరకు.
- సింపుల్ విషయాలే, కానీ, నాకు నచ్చాయి. - సింపుల్ విషయాలా?
- అంటే, నాకైతే అలాంటి సింపుల్ విషయాలే ముఖ్యమైనవి... - అవును.
...సరేనా? నా మట్టుకైతే సింపుల్ జీవితమే జ్వో దె వీవ్ర్.
మీ సంగతి ఏంటి?
నేను కూడా నా రోజువారీ జీవితంలో జ్వో దె వీవ్ర్ ని వెతుక్కుంటూ ఉంటాను,
కానీ నీ మనసులో ఉన్న భావన మరింత నిజమైంది అని నాకు అనిపిస్తోంది.
ఆ మాట మీ ట్రిప్ పూర్తి అయిన తరువాత చెప్పండి.
- సరే. - సరేనా?
ప్రస్తుతానికి ఆయిస్టర్లు మాత్రం నా జీవితంలోకి పెద్దగా సంతోషాన్ని తీసుకురాలేవు అని తెలుసుకున్నా.
కానీ సోనియా ఏమంటుందంటే,
ఈ ప్రాంతం లోపలి భాగంలో ఉన్న ప్రొవాన్స్ ఏరియాలో ఇంకా అనేక గొప్ప విషయాలను ఆస్వాదించగలం అంట,
ఈ దేశంలో పండించే ఆహారంలో సగం ఆహారాన్ని ఇక్కడి 10% కంటే తక్కువ భూభాగంలో పండించే ప్రాంతం అది.
ఆ ఆహారాలలో ఒకటి ఇవాళ ఉదయం నాకు టిఫిన్ లో వడ్డించిన హైలైట్స్ లో ఒకటి,
ప్రావెన్సల్ తేనె. ఇది ఎంత విలువైంది అంటే,
షాంపేన్ కి ఉండే పటిష్టమైన రక్షిత స్టేటస్ దీనికి కూడా ఉంది.
ఈ ప్రాంతంలో అత్యంత విజయవంతమైన తేనెటీగల పెంపకందారులలో ఆనా ఒకరు.
- ఆనా. - హలో.
ఆమె పొలం సెయింట్-ట్రోపె నుండి
లోపలికి ఒక గంట దూరం ఉంటుంది, కానీ ఇది కొత్త రూల్స్ తో నడిచే మరొక కొత్త ప్రపంచం.
మూడు?
కాదు. ఇక్కడ రెండే.
- ఇక్కడ రెండా? - అవును.
- నేను... - మిగతా ప్రదేశాలలో మూడు.
- కానీ ప్రొవాన్స్ లో, రెండే. - సరే.
హలో చెప్పడం కూడా ఇంత తికమకగా ఉంటుందని ఎవరైనా ఊహించగలరా?
ఇక్కడ మా దగ్గర మొత్తం 400 తేనెపట్లు ఉన్నాయి.
మరి తేనె సేకరించడానికి మీరు నాకు సాయం చేస్తారా?
సరే, ఖచ్చితంగా చేస్తాను.
ప్రొవాన్స్ లో అనేక రకాల అడవి పువ్వులు ఉన్నాయి,
కాబట్టి తేనెటీగలు పుష్కలంగా తేనె సేకరించి అద్భుతమైన తేనె తయారుచేయగలవు.
నాకు వెంటనే రుచి చూడాలని ఉంది.
ఈ తేనె సేకరింపు పార్టు మాత్రం చేయాల్సి రాకుంటే బాగుండు.
నాకు తేనెటీగలు అంటే చాలా భయం.
వాటి వల్ల మంచే జరుగుతుంది,
కానీ అవి మనల్ని ఎప్పుడు కుట్టడానికి సిద్ధమవుతాయో చెప్పలేం.
అలాంటి అకౌంటెంట్లు కొందరు నాకు తెలుసు.
కానీ ప్రస్తుతానికి నాకు ఎలాంటి ప్రమాదం ఉండకపోవచ్చు అనుకుంట.
ఒకవేళ ఏమైనా తేడా జరిగితే, నేను మీకు ఏ హాస్పిటల్ లో ఉన్నానో లెటర్ లో రాసి పంపుతా,
ఆ తర్వాత వచ్చి నన్ను పరామర్శించాలో లేదో మీ ఇష్టానికి వదిలేస్తాను లెండి.
నేను ఎలా కనిపిస్తున్నాను?
నాకు బ్యాక్ స్ట్రీట్ బాయ్స్ గ్యాంగ్ లో ఒకడిని అన్నట్టు అనిపిస్తోంది.
- ఎంజాయ్ చేయడానికి రెడీగా ఉన్నారా? - సరే.
మిమ్మల్ని నేను కాపాడతాను.
సరే, మీకు ఇక్కడ తేనె పట్టులు కనిపిస్తున్నాయి కదా, మనం వాటిని కదల్చకూడదు.
తేనెటీగల శరీరాలలో భూమి మధ్య భాగానికి కనెక్ట్ అయి ఉండే ఒక జీపిఎస్ ఉంటుంది,
కాబట్టి వాటి తేనె పట్టు, అంటే ఇల్లు సరిగ్గా ఎక్కడ ఉంటుందో వాటికి తెలుస్తుంది.
అందుకే అవి బయటకు వెళ్లి మకరందాన్ని సేకరించి వెనక్కి
సరిగ్గా ఎక్కడి నుండి వెళ్ళాయో అక్కడికి రాగలుగుతాయి.
- అది భలే విషయం. నిజంగా. - నిజంగానే అద్భుతం.
సరే, నేను మన ముందు ఉన్న ఈ అత్యంత అందమైన పట్టులో ఏముందో చూపిస్తాను.
కొంతమంది దేన్ని చూసినా "అందంగా ఉంది" అని భలే సులభంగా మాట వదిలేస్తుంటారు.
- తేనెని చూడటానికి రెడీగా ఉన్నారా? - అవును. కొంచెం.
- చూడండి. - ఓహ్, భలే.
సరే, ఈ ఫ్రేమ్ చుట్టూ ఉన్నది చూస్తున్నారా? దాని నిండా తేనె ఉంది.
అవును.
నేను ఇప్పుడు ఏం చేయబోతున్నానో తెలుసా? నేను ఇలా చేస్తాను.
సరే. అది చూడటానికి అంత మంచి ఐడియాలాగ అనిపించడం లేదు.
- ఆనా. - నేను ఇలా చేసినప్పుడు,
కారుతోంది చూడండి. అది తేనె.
- ఆహ్-హహ్. - అవి ఇంకా తేనె సేకరించే పనిలోనే ఉన్నాయి.
అవును. వీటికి కొంచెం కోపంగా ఉన్నట్టు ఉంది.
వీటికి కొంచెం కోపంగానే ఉంది.
- నేను ఇప్పుడు ఇంకొక ఫ్రేమ్ తీసుకుంటాను. - ఆహ్-హహ్.
అది మీదే. సరేనా?
సూపర్.
ఓరి, దేవుడా.
ఆనా?
ఓహ్, అమ్మో. వీటికి నేను నచ్చినట్టు లేను.
ఆనా? ఇవి నా మీదకు యుద్ధ విమానాల్లా విరుచుకుపడుతున్నాయి. ఇవి నా గ్లోవ్ మీదకు ఎక్కాయి.
సరే.
నిజంగా, ఈ తేనెటీగలు చాలా కోపంగా ఉన్నాయి,
ఇవి నన్ను కుట్టడానికే దూసుకొస్తున్నాయి.
అంటే, గుండ్లు లాగ.
సరే. పదండి. వెళదాం.
ఆ శబ్దం వినిపిస్తుందా?
ఇది నన్ను వదలడం లేదు. ఇది నాతో పాటు ఇంటికి వచ్చేలా ఉంది.
- భలే చక్కని, అందమైన ఇల్లు. - అవును.
18వ శతాబ్దంలో అన్ని ఇళ్ళు ఇలాగే ఉండేవి.
ఆనా ఈ వ్యాపారాన్ని ఆమె భర్త సెబాస్టియన్ తో కలిసి నడిపిస్తోంది,
అతని కుటుంబం ఈ తేనెటీగల వ్యాపారాన్ని అనేక తరాలుగా సాగిస్తోంది.
దీన్ని ఇలా కోయాలి.
- ఆ పారుతున్న తేనెను చూస్తున్నారా? - వావ్.
- మీకు ట్రై చేయాలని ఉందా? - అలాగే... చేస్తా. నేను ప్రయత్నిస్తా.
చక్కగా చేస్తున్నారు. చాలా చక్కగా చేస్తున్నారు.
ఇది బాగుంది. ఇది నిజంగా బాగుంది. ఇందులో చాలా తేనె ఉంది.
చాలా. తేనె రుచి చూడటానికి రెడీగా ఉన్నారా?
అవును. చూద్దాం.
ఆనా దగ్గర ఉన్న అత్యంత విజయవంతమైన తేనె లావెండర్ తేనె...
- అవును, చాలా రుచిగా ఉంది. - అవును.
చాలా లైట్ గా ఉంది.
...అలాగే థైమ్.
దీనికి ఇంకా బలమైన టేస్ట్ ఉంది.
ఇది ఏంటో నాకు తెలీదు. కస్తూరి వాసన అనుకుంట.
- అవును. కస్తూరి. నిజమే. - భలే ఉంది. ఇది కస్తూరి వాసన కదా?
ప్రొవాన్స్ ని ఒక జార్ లో పెట్టినట్టు అనుకోండి.
ఇక్కడి ఒలీవ చెట్లు. ఇక్కడి ద్రాక్ష చెట్లు. ప్రొవాన్స్ లోని జీవన శైలి, ఇందులో ఇమిడి ఉన్నాయి.
ప్రశాంతంగా గడుపుతుంటా. సికాడ పురుగుల చప్పుడు వింటూ, ప్రకృతిని ఆస్వాదించడం...
- సరే. - ...అద్భుతంగా ఉంటుంది.
వింటుంటే నిజంగా బాగుంది.
మెర్సి. మెర్సి. మెర్సి.
- మెర్సి. - మెర్సి బకూ.
ప్రొవాన్స్ వారికి ఆహారం గురించి బాగానే తెలుసు అని అర్థమైంది,
కానీ ఇది ఫ్రాన్స్ జాతీయ డ్రింక్ కి కూడా సొంతిల్లు అంట. అది షాంపేన్ అనుకుంటున్నారా?
కాదు. షార్దొనే? ఇంకొకసారి గెస్ చేయండి.
యుజీన్.
- యన్. - హేయ్.
యన్, నిన్న హార్బర్ లో నన్ను కలిసి నా గైడ్, కొంచెం పస్టీస్ ని శాంపిల్ చేయడానికి నన్ను ఆహ్వానించాడు.
ప్రొవాన్స్ లో అందరూ ఎంతో ఇష్టపడే ఎపెరేటిఫ్ మద్యం.
మిమ్మల్ని కలవడం సంతోషం. స్వాగతం.
పస్టీస్ అనేది అనాస పువ్వు ఇంకా లికరిష్లను కలిపి చేసే మద్యం.
- ఇది అంత, బలంగా లేదు కదా? - దీని రంగు.
అది దాని సాంద్రతను బట్టి ఉంటుంది. దీని రంగు బలంగా ఉంది.
- ఇది లైట్ గా ఉంటుంది. - అవును.
ఇది 45 డిగ్రీలు. కాబట్టి మీరు జాగ్రత్తగా ఉండాలి.
- 45 డిగ్రీలు. అంటే ఏంటో నాకు అర్థం... - అవును, కానీ మీరు నీళ్లు కలపాలి.
అంటే, నేను...
- తాగిన తర్వాత... - కాదు.
...నేను ఇలా వాలిపోతానా?
- సాంటే, యుజీన్. - భలే. అద్భుతం.
అవును.
సెయింట్-ట్రోపెలో మా జీవితాలు ఇలాగే సింపుల్ గా ఉంటాయి.
వావ్, అయితే మీ జీవితాలలో ఇది ఒక ఆంతరంగిక భాగమా?
- అవును. - సరే. ఇది చాలా బాగుంది.
ప్రస్తుతానికి నేను 28 డిగ్రీలు వాలుతున్నా.
పస్టీస్ శాంపిల్ చేసిన తర్వాత,
స్థానిక సంప్రదాయం ప్రకారం మేము పెటాంక్ అనబడే ఒక పురాతన ఆట ఒకటి ఆడాలంట.
దీన్ని కొషొనే అంటాం.
- మీరు కొషొనేని ఇలా విసరాలి... - కొషొనే.
...మరీ దగ్గరగా, దూరంగా కాదు.
ఆ తర్వాత మీరు ఈ బాల్స్ ని దానికి వీలైనంత దగ్గరగా...
- కొషొనే దగ్గరకా? - ...కొషొనే దగ్గరకు వేయాలి. అవును.
- సరే. వేస్తున్నాను. సిద్ధమా? - సరే.
మీరు బాగానే వేశారు.
- బాగా వేశారు. - హేయ్, బ్రావో.
ఎలా ఉంది?
తర్వాత వచ్చేయాలి.
బాగుంది.
బాగా వేశారు!
తెలిసింది ఏంటంటే, ఈ ఆట నాకు సహజంగానే అబ్బింది.
- చాలా బాగా వేశారు. - అది చాలా బాగా వెళ్ళింది.
- వావ్. - చాలా బాగుంది.
- చూశారా? చూశారా? - చూశాను.
పెటాంక్, పస్టీస్. రెండూ పతో పలికే అక్షరాలే. చాలా బాగుంది.
ఈ గేమ్ సింపుల్ గా, అందరూ కలిసి
ఆడుకోవడానికి వీలుగా ఉండటంతో నాకు ఇంకా చాలా నచ్చింది.
- ఓహ్, ల, ల. - లేదు!
ఓరి, నాయనో!
ఇందులో ఖచ్చితంగా జ్వో దె వీవ్ర్ ఉంది.
ఇక్కడి పడవల గురించి కాదు. హంగుల గురించి కాదు. ఇక్కడ మీకు ఎలాంటి ఆర్భాటాలు కనిపించవు.
ఇది నిజంగా వాటికంటే చాలా సరదాగా ఉంది.
సరే, ఇది మీ అందరి కోసం. ఇది నా మొట్టమొదటి పెటాంక్...
- అలాగే మీ మొదటి పస్టీస్. - ...అలాగే నా మొదటి పస్టీస్.
- చీర్స్, యుజీన్. - ఇక తాగుదాం.
చీర్స్.
- చీర్స్. - చీర్స్, ఫ్రెండ్స్.
తీసుకోండి. మీరు అడిగిన ఇంటి వద్ద చేయబడిన ఐస్ టీ.
- ఎంజాయ్. - మెర్సి.
ఫ్రెంచ్ తీరంలో ఇదే నా ఆఖరి రోజు.
నా లగ్జరీ హోటల్ లో హంగులు బాగానే ఉన్నా,
నేను ఈ ప్రదేశంలో ఉన్న అసలు అందాలకే ఫిదా అయిపోయాను,
పడవలకు కాదు.
ఎవరైనా సెయింట్-ట్రోపె కి 60 కోట్ల డాలర్ల పడవలో వచ్చినప్పుడు,
నా దగ్గర డబ్బు ఉందని అందరికీ చూపించడానికే అది పనికొస్తుంది.
ఇలా చూడండి, నేను కూడా సినీ ఫీల్డ్ లో ఉన్నోడినే.
ఆ ఫీల్డ్ లో, "నన్ను చూడండి" అనే శైలి కొంతమట్టుకు అందరిలో ఉంటుంది,
కానీ నేను ఆ ఫీల్డ్ లోకి సెలెబ్రిటీని కావడానికి వెళ్ళలేదు.
నేను నాకు నటన మీద ఉన్న ప్రేమతో వెళ్ళాను.
నాకు పది మందిని... నవ్వించడం అంటే ఇష్టం.
అలాగే నాతో కలిసి నవ్విన ఒక వ్యక్తి,
నా ఆయిస్టర్ వైపరీత్యం తర్వాత, ఉత్తి పుణ్యానికే అయినా, ఆ మనిషి సోనియానే.
హేయ్, యుజీన్. బొంజూర్!
ఆమె భలే చలాకీగా కనిపించే కారులో అత్యంత సింపుల్ గా ఉండే రోజుని నాకు చూపిస్తాను అంది.
సోనియా.
- ఇవాళ నేను ఏం తీసుకొచ్చానో చూశారా? - చూసా.
ఇది నా 2సివి ఫ్రెంచ్ కారు. దీని పేరు పోలెట్.
- సరే. - దీన్ని 1977లో తయారు చేశారు.
నాకంటే వయసులో పెద్దది.
- ఓరి, నాయనో. ఇది భలే ఉంది. - వుయ్.
ఇక వెళదాం!
మనం ఎక్కడికి వెళ్తున్నాం?
సరే, యుజీన్, ఒకటి చెప్తాను, నాకు అన్నిటికంటే బాగా నచ్చే విషయం
బీచ్ లో పిక్నిక్ కి వెళ్లడమే,
కాబట్టి ఇవాళ రాత్రికి మిమ్మల్ని అక్కడికి తీసుకెళ్తా.
భలే, వినడానికి చాలా బాగుంది.
సోనియా తెచ్చిన 1977 సిట్రోన్ 2సీవీ కారు నాకంటే 30 ఏళ్ళు చిన్నదే కావొచ్చు,
కానీ రోడ్డు లేని చోట ఇది ఎలా వెళ్తుందో అని కాస్త భయంగా ఉంది.
మనం ఇంకా ఫ్రాన్స్ లోనే ఉన్నామా?
మనం నా ఫ్రెండ్ యాన్ ని కలిసి బీచ్ లో పిక్నిక్ చేసుకోవడానికి
కొన్ని కూరగాయలు తీసుకువెళదాం.
- ఇక్కడ ఉన్న తోట చాలా పెద్దది. - అవును.
ఈ కారును రిలీజ్ చేసినప్పుడు...
నిజానికి దీన్ని ఇద్దరు రైతులు, ఒక బ్యాగు బంగాళదుంపలు తీసుకెళ్లడానికి తయారు చేశారు.
కాబట్టి ఇది ఇలాంటి ప్రదేశాలలో బాగా వెళ్లగలదు.
అంటే, ఇద్దరు రైతులు, ఒక బంగాళదుంపల బ్యాగు కోసం కారునే తయారు చేసారు అంటే
అది ఖచ్చితంగా యూరోప్ లోనే అనే అనాలి.
వచ్చేసాం. చేరుకున్నాం.
సరే, అక్కడ ఉన్న వ్యక్తి యాన్.
- హలో, సోనియా. ఎలా ఉన్నావు? - యాన్.
- యాన్, ఈయన యుజీన్. - వుయ్.
యాన్ కి ఉన్న 50 ఎకరాల పొలం
సెయింట్-ట్రోపెలో ఉన్న అనేక ఫ్యాన్సీ హోటల్స్ ఇంకా రెస్టారెంట్లకు అనేక విధాలైన కూరగాయలు సప్లై చేస్తుంది,
కానీ ఇతను ఆ పని చేసే విధానం చాలా ఉదాసీనంగా ఉంది.
మీరు కాళ్లకు షూస్ వేసుకోలేదు.
నేను ఏడాదిలో అధికశాతం, చెప్పుల్లేకుండా ఇలాగే నడుస్తాను.
ఈ విధంగా నేను ప్రకృతికి దగ్గరగా ఉంటాను.
ఆ ఫీలింగ్ నేను మీ ద్వారా పొందుతాను లెండి. అనుకుంట, సరేనా?
సరే, నాకు మనం సరైన చోటుకే వచ్చాము అనిపిస్తోంది.
- చూసారా? చెప్పాను కదా. ఇదే బెస్ట్ ప్రదేశం. - కదా? మనం కొన్ని టమాటోలు కొయ్యాలి.
- అవును, కొన్ని టమాటోలు... - అవును, మాకు కొత్త.
అవును. ఆ తర్వాత మనం మీరు ఇంతకు ముందెప్పుడూ
వాడని పరికరాలు వాడటానికి ట్రై చేద్దాం.
- మీరు నన్ను నమ్మినట్టు ఈయన్ని కూడా నమ్మాలి. - సరే, ఇక వెళదాం.
సరే, అది వినడానికి చాలా ఆసక్తిగా ఉంది.
సరే. ఇక మొదలెడదాం.
ఫ్రెంచ్ వారికి "టెర్వా" అనే ఒక కాన్సెప్ట్ ఉంది,
అంటే మంచి నేల కారణంగా ఆహారం లేదా పానీయాలకు వచ్చే ఫ్లేవర్.
అలాగే యాన్ పొలంలో ఉన్న భూమి ప్రొవాన్స్ అంతటిలో పేరుగాంచింది.
థాంక్స్.
- బాగుంది. - పర్లేదు, కదా?
వావ్. చాలా బాగున్నాయి.
- మీరు ఇది కూడా ట్రై చేయొచ్చు, సరేనా? - ముల్లంగా? వద్దు.
కాదు. ఇది ఫ్రెష్ అల్లం.
- తినగానే చాలా రిఫ్రెష్ గా ఉంది కదా? - అవును.
- నిజమే. అవును, చాలా కారంగా ఉంది. - బలమైన ఫ్లేవర్.
- ఓహ్, అవును. - అవును.
దానికి కొంచెం నిమ్మకాయ రుచి కూడా ఉంటుంది...
ప్రస్తుతం నా నాలిక మండిపోతుంది కాబట్టి నాకు వేరే ఏ రుచి తెలీడం లేదు.
కానీ ఇది... ఖచ్చితంగా అల్లంలాగే ఉంది.
అయితే ఇక మనం టమాటోలు కోయడం మొదలెడదామా?
ఓహ్, అమ్మో.
- బాగుంది. థాంక్స్. - తీసుకోండి.
- సరే, ఇది బాగుంది.
మనకు మంచి టమాటోలు దొరికాయి.
యాన్ కేవలం ఆర్గానిక్ రీతిలో పండించడు, పురాతన పద్ధతులను కూడా వాడుతుంటాడు.
రోమన్ కాలం నాటి వ్యవసాయ పద్ధతులను వాడడమే అతనికి ఇష్టం అంట.
మీరు కూడా ఒకసారి ఇది దున్నుతారా?
అంటే, ఇది బాగానే ఉంటుందేమో. ఎప్పటి నుండో దున్నాలి అనే కోరిక తీరకుండా ఉండిపోయింది...
- ధైర్యం చేయగలరా? - ...కానీ...
నేను నీ వెనుకే ఉంటాను.
మీరు చేయాల్సింది ఏంటంటే, మీకు ఎడమ వైపు వెళ్లాలని అనిపించినప్పుడు,
కుడివైపు లాగాలి, కుడివైపు వెళ్లాలనుకుంటే, ఎడమవైపు లాగాలి.
- అలాగే, మీరు "ఊహ్" అనాలి. - సరే.
ఊహ్.
బ్రావో! భలే చేస్తున్నారు!
చూశారా?
దున్నడంతో వచ్చిన తలనొప్పి ఏంటో చెప్తాను.
మనకు ఎడమవైపు వెళ్లాలని ఉంటే, దాని కుడివైపు తిప్పాలి.
అలాగే కుడివైపు వెళ్లాలని ఉంటే, దాన్ని ఎడమవైపు తిప్పాలి.
లెఫ్ట్, లెఫ్ట్, లెఫ్ట్.
కానీ, నా చిన్న బుర్రకు మాత్రం
అది అంత త్వరగా అలవాటు కాలేదు.
లెఫ్ట్, లెఫ్ట్.
మీ కాళ్ళు చూసుకోండి. ఆహ్-ఓహ్.
భలే దున్నారు!
- అవును, అవును. - హేయ్, బాగానే ఉన్నారా, ఆహ్?
- వావ్. ఎలా అనిపించింది? - అది... అంటే...
- ఒకసారి చూడండి. - అవును.
అది కొంచెం...
తెలుస్తుంది. మొక్కలు నాటడానికి పనికిరాదు కదా?
- మీరు మళ్ళీ దున్ని అంతా సరిచేయాలి ఏమో కదా? - అవును. సరిచేస్తాం లెండి.
- సరే. మన బుట్ట ఇక్కడే ఉంది కదా? - సరే, ఇక మేము... మంచిది.
- నాకు ఇవ్వు, దాన్ని నేను తీసుకొస్తాను. - సరే, అలాగే. చాలా థాంక్స్.
పదండి, మీరు ఇప్పుడే కదా ఒక వరుస మొత్తం దున్నారు.
సరే. ఇక వెళదాం.
- మెర్సి, యాన్. - మెర్సి, యుజీన్.
- మెర్సి, సోనియా. టా-టా. బై-బై. - బై-బై. అవ్ రువా. మీరు బాగానే ఉన్నారా?
- అవును, బానే ఉన్నా. - అవునా?
- మీకు నా చేయి వద్దా? - వద్దు.
నాకు చప్పట్లు వద్దు.
నేను సెయింట్-ట్రోపెకి రావడానికి ముందు, క్లిష్టమైన ఫ్యాన్సీ ఆహారాన్ని ఊహించుకున్నాను.
కానీ బదులుగా నేను తెలుసుకున్నది ఏంటంటే,
ఉత్తమమైన ఫ్రెంచ్ ఆహారం సీజనల్, లోకల్ ఇంకా సింపుల్ అని.
నాకు చాలా ఆసక్తిగా ఉంది, సోనియా.
ఇలా రావడానికి ఇదే సరైన టైమ్.
- ఎలా ఉందో చూడండి. - బాగుంది.
- చాలా బాగుంది. - ఒకసారి చూస్తా ఆగు.
మీ అందమైన రోజు కోసం.
ఇది నీకోసం.
థాంక్స్.
సరే, నేను నీకు చెప్తున్నాను కదా, నా జ్వో దె వీవ్ర్ గురించి.
అంటే, నాకు సింపుల్ సంతోషాలు అంటే ఇష్టం. మరి మీకు?
మీ జ్వో దె వీవ్ర్ కి ఉన్న నిర్వచనాన్ని తెలుసుకున్నారా?
నా జ్వో దె వీవ్ర్ ఏంటంటే కొత్త వాటిని తెలుసుకోవడం అనుకుంటున్నాను...
నేను ఇంతకు ముందు చూడని ఒక కొత్త ఫ్రాన్స్ ని చూసా.
సరే.
దక్షిణ ఫ్రాన్స్ నన్ను చాలా బలంగా ఆకట్టుకుంది.
నా భార్య డెబ్ ఇంకా నేను చాలా కాలం మాట్లాడుకున్నాం,
యూరోప్ లో కొంతకాలం గడపాలని.
నేను నా భార్యను సెయింట్-ట్రోపెలో
ఉండటం చాలా బాగుంటుంది అని ఒప్పించడానికి ట్రై చేస్తాను.
సెయింట్-ట్రోపె గురించి నాకు గ్లామర్ తో నిండిన ప్రదేశం అనే భావన ఉండేది.
కానీ నేను ఈ ప్రదేశంలో చూసిన అందాన్ని మాటలతో వర్ణించడం సాధ్యం కాదు.
జీవితంలో నేను ఎక్కువగా విలువనిచ్చేది సింపుల్ సంతోషాలే.
ఇక్కడ నేను నా గురించి కొంత, ఫ్రాన్స్ గురించి ఎంతో నేర్చుకున్నాను.
కానీ అన్నిటికంటే ముఖ్యంగా, ఈసారి ఎవరైనా ఆయిస్టర్ తినమని ఇస్తే,
వద్దు అని చెప్పాలని తెలుసుకున్నాను.
కాబట్టి ఇక నేను నా ప్రయాణాన్ని కొనసాగించబోయే ముందు మీకు మెర్సి మరియు బాన్ వోయాజ్.
వచ్చేసారి...
జెర్మనీ. నేను ఇలాంటి దృశ్యాన్ని చూస్తానని అస్సలు ఊహించలేదు.
నేను హాస్పిటల్ లో చేరిన వెంటనే, ఇలా డాక్టర్ ని చూడాల్సి వస్తుందని
తెలియడం కొంచెం భయంకరంగా ఉంది.
ఇది ఒక ప్యానిక్ బటన్.
ఎవరికైనా ప్యానిక్ బటన్ తో పని ఏముంటుంది?
ఓరి, దేవుడా.
- నా వెనుక 600 గొర్రెలు ఉన్నాయి. - వద్దు.
నేను కంట్రోల్ తప్పుతున్నాను అనుకుంటున్నా.
ఓహ్, అమ్మో... అవును.
నాకు ప్రాణం వచ్చినట్టు ఉంది.
సబ్ టైటిల్స్ అనువదించింది: జోసెఫ్